SL Uradni list Evropske unije L 233/33

IZVEDBENI SKLEP KOMISIJE

z dne 4. avgusta 2014

o spremembi Priloge I k Odločbi 2004/211/ES v zvezi z uvrstitvijo Kuvajta na seznam tretjih držav in njihovih delov, iz katerih je dovoljen uvoz živih enoprstih kopitarjev ter njihovega semena, jajčnih celic in zarodkov v Unijo

(notificirano pod dokumentarno številko C(2014) 5440)

(Besedilo velja za EGP)

(2014/523/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (1), ter zlasti člena 17(3)(a) Direktive,

ob upoštevanju Direktive Sveta 2009/156/ES z dne 30. novembra 2009 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (2) ter zlasti člena 12(1) in (4), uvodnega stavka člena 19 ter točk (a) in (b) člena 19 Direktive,

ob upoštevanju naslednjega:

(1) Direktiva 2009/156/ES določa pogoje v zvezi z zdravstvenim varstvom živali pri uvozu živih enoprstih kopitarjev v Unijo. Med drugim določa, da je uvoz enoprstih kopitarjev v Unijo dovoljen samo iz tretjih držav, v katerih šest mesecev ni bilo smrkavosti.

(2) Odločba Komisije 2004/211/ES (3) določa seznam tretjih držav in delov njihovih ozemelj, iz katerih države članice lahko odobrijo začasen sprejem registriranih konjev, ponovni vstop registriranih konjev po začasnem izstopu in uvoz registriranih enoprstih kopitarjev in enoprstih kopitarjev za razplod in proizvodnjo, ter pogoje za uvoz enoprstih kopitarjev iz tretjih držav.

(3) Po odkritju smrkavosti v Kuvajtu leta 2010 je Komisija s sprejetjem Odločbe Komisije 2010/776/EU (4) začasno ustavila uvoz registriranih konjev iz Kuvajta. Kuvajt je zdaj predložil podatke, s katerimi dokazuje, da je bolezen uspešno izkoreninjena in da od potrditve zadnjega primera 19. decembra 2010 stalno spremljanje celotne populacije enoprstih kopitarjev ni pokazalo novih primerov.

(4) Ker je preteklo več kot šest mesecev od zadnjega primera smrkavosti v Kuvajtu, je primerno dovoliti začasen sprejem, ponovni vstop po začasnem izvozu in uvoz registriranih konjev iz navedene države. Zato bi bilo treba vnos za Kuvajt v Prilogi I k Odločbi 2004/211/ES ustrezno spremeniti.

(5) Prilogo I k Odločbi 2004/211/ES bi bilo zato treba ustrezno spremeniti.

(6) Ukrepi iz tega sklepa so v skladu z mnenjem Stalnega odbora za rastline, živali, hrano in krmo –

SPREJELA NASLEDNJI SKLEP:

Člen 1

V Prilogi I k Odločbi 2004/211/ES se vnos za Kuvajt nadomesti z naslednjim:

„KW Kuvajt KW-0 Celotno ozemlje države E X X X — — — — — —“

Člen 2

Ta sklep je naslovljen na države članice.

V Bruslju, 4. avgusta 2014 Za Komisijo Tonio BORG Član Komisije

(1) UL L 268, 14.9.1992, str. 54.

(2) UL L 192, 23.7.2010, str. 1.

(3) Odločba Komisije 2004/211/ES z dne 6. januarja 2004 o uvedbi seznama tretjih držav in delov njihovega ozemlja, s katerih države članice dovolijo uvoz živih kopitarjev in semena, jajčnih celic in zarodkov vrste kopitarji, ter o spremembi odločb 93/195/EGS in 94/63/ES (UL L 73, 11.3.2004, str. 1).

(4) Sklep Komisije 2010/776/EU z dne 15. decembra 2010 o spremembi Odločbe 2004/211/ES glede vnosov za Brazilijo, Kuvajt in Sirijo na seznamu tretjih držav in delov tretjih držav, iz katerih je dovoljen vnos živih enoprstih kopitarjev in semena, jajčnih celic in zarodkov enoprstih kopitarjev v Evropsko unijo (UL L 332, 16.12.2010, str. 38).